АҞӘА, ԥхынҷкәын 24 - Sputnik. Аҟәатәи ақалақьтә ӡбарҭа мап ацәнакит Маҷара ақыҭан парк-отель "Лето" иақәлеит ҳәа агәызҩара ззыҟоу ҩыџьа атәылауаа Алхас Ԥачлиеи Алхас Кәарҷиеи раанкылара аҿҳәара ацҵара. Дара аҩнтәы рбаандаҩра рықәҵоуп ҳәа аанацҳауеит Апрокуратура хада асаит.
Уаанӡа Аԥсны ААР ашьаусҭҵааратә усбарҭа аусзуҩцәеи Гәылрыԥшь араион аҩнуҵҟатәи аусқәа рыҟәша аусзуҩцәеи иааныркылеит Алхас Ԥачлиеи Алхас Кәарҷиеи мызкы ҳәа, аха нас, Иреиҳаӡоу аӡбарҭа раанкылара аҿҳәара аркьаҿит 2020 шықәса ԥхынҷкәын 25 рҟынӡа.
Маҷара, асасааирҭатә комплекс иақәлеит ҳәа Гәылрыԥшь араион ААР ахь адырра ҟарҵеит абҵара 29, асааҭ 19:30 рзы.
Аҭыԥ ахь инеиз аоперативтә гәыԥ ишьақәдыргылеит фҩык ауаа: Хәырхәмал Г.З., Џьынџьал Б.К., Сангәлиа Б.Д., Геџьуа В.В., зхаҭара шьақәыргылам даҽа ҩыџьа асабрадақәа рҿаҵаны, бџьарла рҽеибыҭаны апарк-отель аҵакыра ишҭалаз. Аобиект аҟарулцәа амчра рхы иархәаны амаҵзуратә уадақәа руак иҩнаркит.
Абри ашьҭахь дара аномерқәа рцаԥхақәа адкыларҭа ауадаҟынтә иӷьычны егьырҭ ауадақәа рҟынтәи иргеит ателевизор, аиарҭаларшәқәа. Аҟарулцәа руаӡәк дахьынхоз аҟынтәи иӷьычын аԥара, аԥҳәысмаҭәа, автомашьынахәҭақәа.
Ацәгьоуцәа 10-15 шықәса рықәҵахар алшоит рмазара рымхны.
АҞӘА, ажьырныҳәа 28 - Sputnik. 2021 шықәсазы Аԥсны аԥсшьара аҭаххара еиҳахоит 10 - 20%, рыла, аҳәаанырцә плиажқәа жәпакы раркраамҭаан, Атәыла аҩныҵҟа антиковидтә уснагӡатәқәа алагаламхар асезон уаанӡатәи аамҭақәа ирықәыршәаны ихацыркхоит ҳәа агәаанагара рымоуп урыстәылатәи атуроператорцәа.
"Атуристцәа Аԥсны залыркаауа амзызқәа иреиуоуп COVID-19 азы ПЦР-тест аҭара ахьаҭахым, англыз бызшәала аршаҳаҭгақәа роура ахьаҭахым, арегион ахь урыстәылатәи атәылауаҩшәҟә ала аҭалара ахьауа, амҩа аамҭа рацәаны иахьақәыдмырӡуа", - азгәарҭеит "Интурист" аҿы.
Аилахәыраҟны еиҳа аԥыжәара змоу ҭыԥқәаны рыӡбахә рҳәоит акурортқәа Гагра, Пицунда, Афон Ҿыц, Аҟәа. Бжьаратәла Аԥсны рыԥсшьараамҭа 10-14 у/ҽ ыҟоуп.
АЛЕАН астатистика ала аҵыхәтәантәи аҩышықәса Аԥсны аҭаххара амоуп аныҟәаратә хырхарҭагьы. Убри азы 2021 шықәсаз атуроператор иазыԥхьагәеиҭеит автортә екскурсиатә турқәа Аԥсныҟа, Аҟәатәи аотельқәа рбазала. Ари аҩыза аԥсшьара аплиажтә ԥсшьарагьы иацымҩаԥугар ҟалоит.
Атуроператорцәа ргәаҭарақәа рыла традициала ԥхынгәы, нанҳәа амзақәа еиҳа аҭаххара рымоуп, аха ус шакәугьы лаҵарамзагьы азхьаԥшра арҭоит. Макьаназы цәыббрамза азыҳәақәа маҷны иазыҟаҵоуп.
Аекспертцәа иазгәарҭоит Аԥсны аотельқәа реиҳарак рыхәԥса шышьҭырхыз 5-10% рҟынӡа. Иҟоуп асезон-2020 аантәи ахәԥсақәа нзыжьызгьы.
Аобиект акатегориеи аҟазаара аамҭеи ирҿырԥшны ахәқәа реиҵатәра 7 -50% итәоит.
Ажьырныҳәа 27 азтәи адыррақәа рыла Москвантәи Шәачанӡеи шьҭахьҟаи аԥырра алаҵаны апакеттә турқәа ҩыџьа хынтәтәи рыкрыфара алаҵаны жәамш рыԥсшьара ахәԥса иартәоит:
Иара абри аамҭазтәи жәамштәи атурпакетқәа (ҩыџьа рзы, хынтәтәи рыкрыфара алаҵаны) иахьазы ирыхәԥсоуп:
АҞӘА, ажьырныҳәа 28 – Sputnik. Аԥсназы акрызҵазкуа акәны иҟоуп Аҟәатәи аҳаирбаӷәаза аусура алагара, иара 2024 шықәса иахымгакәа аусура иалагап ҳәагьы ҳгәыӷуеит, абри атәы иҳәеит Аԥсны ахада Аслан Бжьаниа Аԥсуа телехәаԥшра аинтервиу анеиҭоз.
"Ҩымчыбжь рахь знык Урыстәыла атранспорт аминистрраҿы аилацәажәара мҩаԥысуеит. Аԥсныҟа изныкымкәа аҟазауаа аахьеит. Иаахьеит аинвесторцәагьы. Апроект аусура иалагоит. Зықьҩык иреиҵамкәа аусурҭа ҭыԥқәа роуеит", - иҳәеит ахада.
Бжьаниа иҳәеит ари аҩыза азҵаара мышкала иуӡбо шакәым.
"Аиҳабыра рҿаԥхьа аусдҵа ықәыргылахоит. Иара ҵоураны аӡбра аиҳабырагьы ирлахьынҵахоит. 2024 шықәсанӡа аус аҭыԥ ианықәҵамха ҳкабинетқәа ҳазрыҩнатәозеи", - азгәеиҭеит иара.
2019 шықәсазы Владислав Арӡынба ихьӡ зху жәларбжьаратәи аҳаирбаӷәаза "Аҟәа" жәларбжьаратә анбантә код аиуит. Иара убасгьы иара аицтәаратә баӷәаза астатус аиуит. Уи иазыԥхьагәанаҭоит аграждантәи аҳәынҭқарратәи (арратә, аҳазалхратә, аҳәынҭқарратә маҵзура мҩаԥызго аҽа хкык) авиациа абаӷәазаҿ реицыҟазаара.
Иара убас шәаԥхьар ҟалоит: